ছাগলনাইয়া (ফেনী)সংবাদদাতা : ছাগলনাইয়া উপজেলার নিজপানুয়া উচ্চ বিদ্যালয়ের সিনিয়র শিক্ষক মরহুম মাহবুবে সোবহানীর স্মরণসভা গত বৃহস্পতিবার সকাল ১১ টায় বিদ্যালয় মিলনায়তনে অনুষ্ঠিত হয়। এ উপলক্ষে সকালে খতমে তাহলিল, কোরআন খানী ও মিলাদ মাহফিলের আয়োজন করা হয়। শেষে মরহুমের আত্মার মাগফিরাত কামনা করে বিশেষ মোনাজাত করা হয়। মুনাজাত পরিচালনা করেন, অত্র বিদ্যালয়ের ধর্মীয় শিক্ষক মাওলানা আবুল কালাম। মুনাজাতে অংশ নেন বিদ্যালয়ের সভাপতি বেলায়েত মির্ধা, প্রধান শিক্ষক আবদুল মোমিন পাটোয়ারী, বিদ্যালয়ের প্রাক্তন ছাত্র সাংবাদিক এম .নিজাম উদ্দিন মজুমদার সজিব (মোহনা টিভি), বিদ্যোৎসাহী সদস্য মোঃ আবদুস শুক্কুর, আকবর হোসেন, জয়নাল আবদীন, আব্দুর রহমান হেলাল, শিক্ষকের একমাত্র সন্তানসহ বিদ্যালয়ের সকল শিক্ষক শিক্ষকাবৃন্দ বিদ্যালয় পরিচালনা কমিটির সদস্যবৃন্দ ও শিক্ষার্থীরা। শেষে মরহুমের কবর জিয়ারত করা হয়। উল্লেখ্য মাহবুবে সুবহানী গত ২৬ ডিসেম্বর ২০১৬ বৃহস্পতিবার রাতে নিজ বাড়ীতে ইন্তিকাল করেন।